CELEX: 32016D2321
Language: hr
Date: 2016-12-19 00:00:00
Title: Provedbena odluka Komisije (EU) 2016/2321 оd 19. prosinca 2016. o formatu svjedodžbe o spremnosti broda za recikliranje izdane u skladu s Uredbom (EU) br. 1257/2013 Europskog parlamenta i Vijeća o recikliranju brodova (Tekst značajan za EGP )

20.12.2016   
               
               
                  HR
               
               
                  Službeni list Europske unije
               
               
                  L 345/112
               
            PROVEDBENA ODLUKA KOMISIJE (EU) 2016/2321
      оd 19. prosinca 2016.
      o formatu svjedodžbe o spremnosti broda za recikliranje izdane u skladu s Uredbom (EU) br. 1257/2013 Europskog parlamenta i Vijeća o recikliranju brodova
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1257/2013 Europskog parlamenta i Vijeća od 20. studenoga 2013. o recikliranju brodova i izmjeni Uredbe (EZ) br. 1013/2006 i Direktive 2009/16/EZ (1), a posebno njezin članak 9. stavak 9.,
      budući da:
      
                  (1)
               
               
                  Uredbom (EU) br. 1257/2013 utvrđuju se zahtjevi za brodovlasnike, uprave i priznate organizacije u pogledu izdavanja, ovjeravanja i produljivanja svjedodžbi o spremnosti broda za recikliranje te o prisutnosti svjedodžbi na plovilu.
               
            
                  (2)
               
               
                  U skladu sa zahtjevima iz članka 6. stavka 2. točke (c) Uredbe (EU) br. 1257/2013, vlasnici brodova namijenjenih za recikliranje moraju posjedovati svjedodžbu o spremnosti broda za recikliranje.
               
            
                  (3)
               
               
                  U skladu s člankom 7. Uredbe (EU) br. 1257/2013 plan recikliranja, specifičan za svaki pojedini brod, izrađuje se prije recikliranja broda. Plan recikliranja broda obuhvaća sva pitanja koja su specifična za brod, a koja nisu obuhvaćena planom postrojenja za recikliranje brodova ili koja zahtijevaju posebne postupke.
               
            
                  (4)
               
               
                  U skladu s člankom 8. Uredbe (EU) br. 1257/2013 preglede brodova provode časnici uprave ili priznate organizacije koje je ta uprava ovlastila. Cilj je pregleda potvrditi da popisi opasnih materijala ispunjavaju primjenjive zahtjeve Uredbe.
               
            
                  (5)
               
               
                  U skladu s člankom 9. stavkom 9. Uredbe (EU) br. 1257/2013 nakon uspješnog završetka završnog pregleda uprava ili priznata organizacija koju je ta uprava ovlastila mora izdati svjedodžbu o spremnosti broda za recikliranje. Ta se svjedodžba mora dopuniti popisom opasnih materijala i planom recikliranja broda. Format tih svjedodžbi o spremnosti broda za recikliranje mora biti u skladu s Dodatkom 4. Međunarodnoj konvenciji za sigurno recikliranje brodova na način koji je prihvatljiv za okoliš, koja je donesena u Hong Kongu 15. svibnja 2009. („Konvencija iz Hong Konga”).
               
            
                  (6)
               
               
                  Mjere predviđene ovom Odlukom u skladu su s mišljenjem Odbora za Uredbu o recikliranju brodova uspostavljenog člankom 25. Uredbe (EU) br. 1257/2013,
               
            DONIJELA JE OVU ODLUKU:
      Članak 1.
      Svjedodžbe o spremnosti broda za recikliranje izdane u skladu s člankom 9. stavkom 9. i ovjerene u skladu s člankom 10. stavkom 5. Uredbe (EU) br. 1257/2013 moraju biti u skladu s formatom utvrđenim u Prilogu ovoj Odluci.
      Članak 2.
      Ova Odluka stupa na snagu dvadesetog dana od dana objave u Službenom listu Europske unije.
      
         Sastavljeno u Bruxellesu 19. prosinca 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 330, 10.12.2013., str. 1.
      
      
         PRILOG
         
            
         Tekst slike
         
            SVJEDODŽBA O SPREMNOSTI BRODA ZA RECIKLIRANJE
            u skladu s Uredbom (EU) br. 1257/2013 Europskog parlamenta i Vijeća o recikliranju brodova
            (Napomena: Ova se svjedodžba dopunjuje popisom opasnih materijala i planom recikliranja broda)
            (Službeni pečat) (Država)
            Izdao u skladu s odredbama Uredbe (EU) br. 1257/2013 prema ovlaštenju vlade
            (Ime države)
            (Puno ime osobe ili organizacije ovlaštene u skladu s odredbama Uredbe (EU) br. 1257/2013)
            Podaci o brodu
            Ime broda
            Broj ili znak raspoznavanja
            Luka upisa
            Bruto tonaža
            Broj IMO
            Ime i adresa vlasnika broda
            IMO identifikacijski broj upisanog vlasnika
            IMO identifikacijski broj poduzeća
            Datum konstrukcije
         
         
            
         Tekst slike
         
            Podaci o postrojenju/postrojenjima za recikliranje brodova
            Naziv postrojenja za recikliranje brodova
            Identifikacijski broj poduzeća za recikliranje brodova (1)
            Puna adresa
            Datum isteka uvrštenja postrojenja za recikliranje brodova na Europski popis
            (1) Identifikacijski broj iz Europskog popisa.
            Podaci o popisu opasnih materijala
            Identifikacijski broj/broj provjere popisa opasnih materijala:
            Napomena: U skladu s člankom 9. stavkom 9. Uredbe (EU) br. 1257/2013 popis opasnih materijala prilaže se svjedodžbi o spremnosti broda za recikliranje. Popis opasnih materijala trebao bi se sastaviti na temelju standardnog formata navedenog u smjernicama koje je razvila Međunarodna pomorska organizacija te bi trebao biti nadopunjen, prema potrebi, smjernicama o aspektima specifičnima za Uredbu (EU) br. 1257/2013, kao što su tvari koje su navedene u Uredbi, ali ne i u Konvenciji iz Hong Konga.
            Podaci o planu za recikliranje broda
            Identifikacijski broj/broj provjere plana recikliranja broda:
            Napomena: U skladu s člankom 9. stavkom 9. Uredbe (EU) br. 1257/2013 plan recikliranja broda prilaže se svjedodžbi o spremnosti broda za recikliranje.
            POTVRĐUJE SE:
            1. da je brod pregledan u skladu s člankom 8. Uredbe (EU) br. 1257/2013;
            2. da brod ima valjan popis opasnih materijala u skladu s člankom 5. stavkom 7. Uredbe (EU) br. 1257/2013;
            3. da je plan recikliranja broda izrađen u skladu s člankom 7. stavkom 2. Uredbe (EU) br. 1257/2013; i
            4. da je postrojenje za recikliranje brodova gdje će se brod reciklirati uvršteno na Europski popis u skladu s člankom 16. Uredbe (EU) br. 1257/2013.
            Ova svjedodžba vrijedi do (dd.mm.gggg.)
            (Datum)
            Izdano u
            (Mjesto izdavanja svjedodžbe)
            (dd.mm.gggg.)
            (Datum izdavanja) (Potpis valjano ovlaštene osobe koja je izdala svjedodžbu)
            (Pečat ili žig nadležnog tijela, prema potrebi)
         
         
            
         Tekst slike
         
            OVJERA PRODULJENJA VALJANOSTI SVJEDODŽBE DO ULASKA U LUKU POSTROJENJA ZA RECIKLIRANJE BRODOVA UZ ODGODU KADA SE PRIMJENJUJE ČLANAK 10. STAVAK 5. (*)
            Ova se svjedodžba, u skladu s člankom 10. stavkom 5. Uredbe (EU) br. 1257/2013 o recikliranju brodova, prihvaća kao valjana za točno određeno putovanje
            od luke:
            do luke:
            Potpis:
            (Potpis valjano ovlaštene osobe)
            Mjesto:
            Datum: (dd.mm.gggg.)
            (Pečat ili žig nadležnog tijela, prema potrebi)
            (*) Ova stranica ovjere mora se umnožiti i dodati svjedodžbi ako uprava to smatra nužnim.